།། ཉི་
མས་གདུང་འདྲའི་དབུག་[དབུགས]ཀྱང་འབྱུང་།། གློ་བ་ལ་ཕོག་ལུད་དཀའ་
ཞིང་།། ལུ་ དུས་ ཟུག་ ཆེ་ ལུད་ པ་ ཁྲག། ཡང་ ན་ སེར་ པོ་ དུད་ ཁུར་ འོངས༎
མཆིན་ པ་ ལ་ ཕོག་ ཁ་ སྣ་ ནས།༎ ཁྲག་འབབ་ མཆིན་ སྟེང་ གཟེར་ ཞིང་སྐྱུགས༎
ཟས་སྐོམ་དང་ཁས་མི་ལེན་འགྱུར།༎ མཁལ་མ་ལ་བབས་མཁལ་ཁུང་གཟེར༎
གཅིན་དུ་ས་བོན་འཛག་ཅིང་ལྡོག། རྣ་བ་ལ་བབས་ཟུག་ཆེ་ཞིང་། རྣ་བ་མི་
གསང་[གསལ]འོན་སྙམ་བྱེད༎ རྒྱུ་མ་ལ་བབ་ཁྲག་ཏུ་འཁྲུ། རྒྱུ་མ་ཆད་སྙམ་
ཟུག་ཆེ་ཞིང་། འུར་སྒྲ་རྒྱུ་ལོང་ཕུ་ཡིས་འདེབས༎ ཀུན་ལ་ཟུག་ཆེ་དབུགས་ཐུང་
ཞིང་།། སེམས་མི་བདེ་ལ་ཅལ་ཅོལ་སྨྲ།། སྟོད་དུ་ཕོག་ན་ཚད་གཟེར་ལ། སྨད་
དུ་ཕོག་ན་རྒྱུ་གཟེར་ཞེས། མགོ་ལ་ཀླད་གཟེར་མཇིང་པ་ལ།། ཕོག་ན་འཛུམ་བུ་
ལྟག་དགྱེ་ཞེས།། སྙིང་ལ་སྙིང་ཚད་གློ་བ་ལ།། ཕོག་ན་གློ་ཚད་ཞེས་སུ་བཏགས༎
ཉྭ་ལ་ཕོག་ན་ཉྭ་གས་ཞེས༎ · མགུལ་ལ་ཕོག་ན་མགུལ་འགགས་ཞེས༎ ཁོལ་བུར་
ཕོག་ན་ལྷོག་པ་ཞེས།། མིང་མང་དོན་གཅིག་འཁྲུལ་པའི་རྒྱུ།། ལྟར་སྣང་ངོ་བོ་
གཅིག་མིན་པས།། ཚད་པ་འདྲ་ཡང་ཚད་པ་མིན། གྲང་བ་འདྲ་ཡང་གྲང་བ་
མིན༎ ཉེས་གསུམ་འདྲ་སྟེ་ཉེས་གསུམ་མིན༎ ངོ་བོ་གདོན་ལ་རྣམ་པ་སྲིན༎
འབབས་གནས་མང་ལ་འཆི་བདག་གི། ཕོ་ཉ་ཡིན་པས་གཟབ་པར་བྱ།། ཞག་
བདུན་ཐལ་ནས་གསོ་དཀའ་བས།། སྔ་རོལ་འབད་པ་དྲག་པོ་ཡིས། ལེ་བར་
མེད་པ་སྨན་དཔྱད་བྱ།། བསྲུང་བ་རིམ་གྲོ་དགེ་ལ་སྒྲུབ།། དང་པོ་གཉན་གྱི་རི་
བོ་བསྙིལ། བར་དུ་ཚད་པའི་མེ་དཔུང་བཅོམ༎ ཐ་མར་རླུང་ལ་སྣ་ལན་[ སླན ]
੩॥

༄༅།།རིམས་བཅོས་གུད་དུ་བཀོལ་བ་རིན་ཆེན་སྲོག་གི་ཞགས་པ།
61
བཞི་བ་བསྲུང་བ་བསྟན་པ་ནི༎ གུ་གུལ་བཙན་དུག་སྦྲུ་[སྤྲུ]མ་ནག། གླ་
རྩི་ཤིང་ཀུན་ཤུ་དག་དང་། བ་བླ་ཡུང་བ་མུ་ཟི་སེར།༎ ནག་སེར་མཚུར་གྱི་
སྐྱོབས་བཅས་སྦྱར། གླ་རྩིའི་ཆུས་སྦྲུས་མགུལ་དུ་བཏགས།། ལྟོ་སྟོང་དྲི་སྣོམ་
འབད་པ་བསྐྱེད།། རིམས་ནད་ཀུན་ལ་ཉམས་ང་མེད།། ཡང་ན་ཕག་འཁོར་
བསྲུང་བ་བཏགས༎ སྨན་ པ་ ནད་ གཡོག་ རིམ་ གྲོ་ པས།། བསྲུང་ བ་ དག་ ལ་
འབད་པར་བྱ༎
བོང་དུག་རེའུ་ལྕག་དྷ་རྡུ་
ལྔ་པ་འཆོས་ཐབས་བསྟན་པ་ནི། ཐང་ཕྱེ་རིལ་བུ་དཔྱད་ཀྱིས་བསྡུས༎
གླ་གུལ་ཤུ་ཕུར་ཐང་གིས་སྡུད།། ཕྱེ་མ་སྦལ་ནག་སྦྲུལ་སྔོན་དང་།། བྱ་རོག་སྐྱེས་
པ་གྲིས་ཤིའི་ཤ། ག་བུར་གངས་ཐིགས་བིག་པན་ཐལ། གླ་རྩི་གཡའ་ཀྱི་སྒོང་
ཐོག་འབྲུ། དུག་མེད་གསུམ་དང་ར་དུག་དང་།
[དུ]ར༎ ནུས་ལྡན་བསྲེག་ཐལ་ལོ་བརྒྱད་ཆུས། ཕུལ་ལ་གུང་གཉིས་བཏང་བྱ་
ཞིང་།། སྣོད་འབབས་ཆུ་ལྕམ་ཤ་མ་སྡེབས༎ ཡང་ན་ག་བུར་བསིལ་བཞི་དང་༎
གླ་གུལ་ཏིག་ཏ་ཧོང་ལེན་དང་།། གནོད་སྦྱིན་ལྕེ་དང་དམར་པོ་གསུམ༎ དུག་
ཉུང་སྐྱེཪ་ ཤུན་ གསེར་ མེ་ ཏོག། ཁུར་ མང་ བོང་ བ་ གངས་ ཆུས་ ཕུལ།། འདི་
རྣམས་རིམས་བཅོས་བདུད་རྩི་ཡི། བུམ་པ་ལས་གསུང་དགོངས་པ་ཡིན།། ཕྱི་
མ་གོང་འོག་གཉིས་ཀ་ལ༎ གྲངས་སྟོབས་ཆེ་ན་ཨ་ཛ་སྦྱར།། རླུང་ལ་འཛི་ཏ་[ཛཱ་
ཏི]ཤིང་ཀུན་བསྲེ། སྲེ་ལོང་ལྔ་བདུན་ཁུ་བས་ཕུལ༎ ཡང་ན་འདོད་ཆགས་རྩེ་
མོ་དང་།། ཞེ་སྡང་ཚིལ་བུ་གཏི་མུག་གི། འཁོར་ལོ་དང་ནི་བན་དེའི་མཁྲིས༎
བོན་པོའི་ཐལ་བ་འདྲེ་འཇིགས་ཆུ།། བརྟན་པོའི་དྲེག་པ་མ་གི་ཏ།། དྲི་ཆུ་སྦྱར་
བ་བྱུག་ཅིང་བླུད།། ཡང་ན་བྱ་ཟེ་ཕག་སྣ་དང་། ངུར་ཤ་རྡོ་དྲེག་གླ་རྩི་བུལ༎
ཤུ་ དག་ སུག་ སྨེལ་ ཆུ་ གྲང་ གིས༎ ཕུལ་ ལ་ བྱིན་ ཞིང་ གོས་ ཀྱིས་ དབྱིབས
[བྱིབས]། ། ཡང་ན་སྦལ་སྡིག་སྟག་ཁྲ་བོ།། གླ་རྩི་དོམ་མཁྲིས་གྷི་ཝང་རྣམས༎
དྲི་ཆུར་སྦྱར་བའི་ཕྱེ་མ་སྦྱར༎ འདི་ནི་མན་ངག་རྒྱུད་ནས་གསུངས༎ རིལ་བུ་བྱ་
ཐབས་འདི་ལྟ་སྟེ། རྒྱལ་པོ་རི་དྭགས་ལྟེ་བ་དང་། བློན་པོ་འདྲེ་འཇིགས་ཁ་ཆུ་

62
༄༅།།འབྲི་གུང་སྨན་རྩིས་ཕྱོགས་བསྒྲིགས།
ཅན༎ དཔའ་བོ་ནག་པོ་ཆིག་ཐུབ་དང་། བཙུན་མོ་ སྤྲུ་ ནག་ མིང་ ཅན་ མ༎
འཁོར་འབང་ཧིདྷུ་གཉེར་མ་ཅན༎ གན་དྷ་ནག་པོའི་དམག་དཔུང་གིས༎ ར་
[རྭ] ཡི་མཚོན་ཆ་དུག་མདའ་འཐོག[ཐོགས]། _ སེར་ནག་སྐྱུར་གྱི་གོ་ཆ་གྱོན༎
ཨེ་ལའི་རྒྱལ་པོ་ཕུབས་སུ་ཁུར།༎ ཀ་ཉ་མཚོན་རྣོན་བརྡེག་ཅིང་འཕྱར༎ བྲག་
ཞུནཆབ་ཀྱི་རྟ་ལ་སྐྱོན།། ཡུང་རིང་རྒྱུག་ཅིང་འདི་ལ་རིལ་ བུ་ སྔོན་པོ་ཟེར་ རྡོ་ སེར་
བསྒྲིལ།། གླ་རིལ་ཙམ་བྱ་ དྲི་ཆུས་ཕུལ།། དར་ མ་རྣམས་ ལ་ བདུན་ རེ་ དང་།།
རྒན་རྒོན་བྱིས་པ་ཆུང་ངུ་ལྔ།༎ རིག་པས་དཔྱད་ལ་བཏང་བར་བྱ།། ནད་པ་
གཙོག་[ ཙོག ] པུར་སྡོད་པ་གནད༎ གོས་དྲོ་གྱོན་ཞིང་སྐྱུགས་འདོད་ན།༎ སྐེ་
མགུལ་རྡོ་ གྲང་ བརླན་ [ གླན] སོགས་བྱ།། བཤལ་ན་ལེགས་ པས་ ཆུ་ བསྐོལ་
བཏང་། གཞན་ཡང་སྔར་གྱི་སྨན་རྣམས་ལ། བཤལ་སྨན་ཞད་ཙམ་བསྲེས་
ཀྱང་ཆོག། ཉིན་ཞག་བཅུ་གསུམ་ཙམ་གྱི་བར། དཀར་སྐྱུར་མངར་བསིལ་རུལ་
སུངས་སྤངས། སྤྱོད་ལམ་བཤལ་རྗེས་ལྟ་བུ་བྱ༎ གཉན་ཆོགས་ཚད་པ་མ་ཞི་ན༎
ག་བུར་ཞད་ཙམ་ཀུན་ལ་བསྲེ༎ རེ་ཞིག་བདེ་བདེ་འདྲ་གྱུར་ཀྱང་།། ཡང་ཡང་
ཟློག་པས་སྤྱོད་ལམ་གཟབ།། འདི་ནི་དཀའ་བཀོལ་ [ བཀའ་ཁོལ] ནང་ ནས་
འབྱུང་། ནད་འདི་ཞི་ནས་ཉེས་པ་གསུམ། ལྡང་ན་སྨན་ཟས་རིག་པས་དཔྱད༎
རྗེས་ གཅོད་ དཔྱད་ ཀྱི་ རྣམ་ གྲངས་ ནི།། རྩ་ཆུས་ བསྒྱུར་ བའི་ ཡན་ ལག་ ནས༎
ཁྲག་རུལ་རླངས་ཐོན་ཙམ་བྱ་ཞིང་། ཉྭ་ལོག་ཆེ་ན་གང་འགྱུར་བསྲེག། སྐྱུགས་
ན་སྐེ་སྟོང་དྲུག་པ་དང་།། ལྷེན་སྣ་བསྲེག་ཅིང་འབྲོས་ལམ་བཀག། — འཁྲུ་ན་ལྟེ་
འོག་སོར་བཞི་བསྲེག། འཇིང་ཪེངས་ལྟག་འགྱེལ་རོ་སྟོད་གཟེར།། ཨན་སྟོང་
དྲུག་བདུན་ལྕགས་ཀྱིས་བསྲེག། འདི་ལྟས་སོས་པ་མྱོང་བས་འགྲུབ༎
དྲུག་པ་དབྱེ་བ་བཤད་པ་ནི༎ འདི་ལ་སོས་དང་མི་སོས་རྟགས༎ གཉིས་
ཡོད་ནད་འདི་སྲིན་བུ་ཡི།། ཚུལ་གྱིས་ལུས་ལ་ཞུགས་མ་ཐག། ལུས་ཀྱི་སྲིན་བུ་
ཀུན་འབྲོས་ནས། རྒྱུན་རྩ་བླ་གནས་མི་བདེ་ཞིང་།། སྡོད་དང་ཆད་ལྷག་འབྱུང་
བ་ཡོད།། དེ་ལ་ཧ་ཅང་འཇིགས་མི་དགོས༎ ཆུ་ནི་དམར་ནག་རྙོགས་འདྲ་བ༎

༄༅།།རིམས་བཅོས་གུད་དུ་བཀོལ་བ་རིན་ཆེན་སྲོག་གི་ཞགས་པ།
63
ཀུ་ཡ་ ལང་ ལོང་ འགྱུར་ ལྡོག་ མང་། དེ་ ཡང་ འཆི་ བའི་ རྟགས་ སུ་ མིན༎ ཆུ་
འགགས་བྱི་ཁུང་ཤར་ལྟའི་ས༎ དུགས་བྱ་ཡང་ན་སྤང་སྤོས་དུགས༎ བྱ་ཞིང་གླ་
རྩིའི་ཐང་ཡང་བླུད།༎ ནད་འདི་སྲོག་རྩར་ཕོག་པའི་རྟགས༎ རྡོ་བ་ཕོག་འདྲ་ན་
ཞིང་ཟུག། ཟ་མ་མི་འདོད་ཤེད་ཆུང་ཞིང་།། བཤལ་མདོག་སྐྱ་ལ་ལུས་སྐྱེད་འགྲོ༎
རྔུལ་འབྱུང་སྐྱུག་ཅིང་སོ་ཡང་གཙིགས། མདངས་འཆོར་ལུས་ཀུན་དྲོད་ཀྱིས་
ཁྱབ༎ ཁྲག་ནི་ནག་པོར་བྱུང་བ་ན༎ སོས་པར་དཀའ་ཞིང་ཞག་བདུན་འཆི།
དེ་མིན་སྲོག་རྩ་བཟུང་མཐོང་ན།། དེ་བཅོས་ཐབས་ནི་ཕུར་མོང་དང་།། གླ་རྩིའི་
གྲང་ཐང་ཡང་ཡང་བཏང་། ཤུ་དག་སྤང་སྤོས་བྱུག་པ་བྱ། སྲན་མ་གྱོ་མོས་
དུགས་བྱ་ཞིང་༎ ནད་སྨན་སུ་མགྱོགས་འཆི་གསོན་འགྱུར།༎ མགོ་ན་ཁ་འཁྱོག་
སོ་དྲེག་ཆགས།། དང་ཁ་མི་བདེ་རྔུལ་ཆུ་འབབས། ཉལ་འདུག་གང་བྱས་མི་
བཟོད་ཅིང་། མཆིན་རྩ་འབུར་འདྲིལ་ཞག་ལྔ་དང་།། དྲུག་ལ་གཟེར་ཞིང་ཞག་
བདུན་ནས། སྣ་ཁྲག་འབབ་ཅིང་གཟའ་ཕོག་འདྲ།། ཤེད་ཆུང་གྱུར་ན་མཆིན་
པ་ལ༎ སྲིན་བུས་གཙེས་པས་སོས་པར་དཀའ། དེ་བཅོས་ཐབས་ནི་ཕུར་རྩི་
གུར།། གྲང་ཐང་བླུད་ཅིང་རྔུལ་བྱུང་ན།། ཆུ་གྲང་བླུད་ཅིང་བཤལ་ཡང་བཏབ
[བཏང]། ། སྲིན་སྨན་བཏང་ཞིང་མགོ་གཟེར་ན། བ་ཤ་ཀ་དང་པི་པི་ལིང་༎
གོ་སྙོད་ཨ་རུའི་གྲང་ཐང་ལ།། ག་བུར་སྦྱར་བ་ཡང་ཡང་བླུད།། གལ་ཏེ་མཆིན་
པ་མ་ཕུག་ན༎ སོས་ཤིང་ཕུག་ན་སོས་མི་སྲིད༎ སྒྲེགས་པ་མང་ཞིང་གླང་ཐབས་
གཟེར། ལུས་ལ་ཐོར་པ་ཐོན་པ་དང་།། རྐང་པ་ན་ཞིང་ལྟོ་བ་བཤལ།། དྲོད་
ཆུང་གྲང་ཤུམ་དངངས་འདར་བྱེད།། རྐང་ལག་རྐྱོངས་ཤིང་ཁ་གདོང་འཕྲིག།
མིག་ནི་གྱེན་ཟློག་[ ལྡོག ] རྩེའུ་ཆུང་གཟེར།། དཔྱི་མིག་ན་ཞིང་མཁལ་ཁུང་དུ༎
གཟེར་ལ་ དྲོད་ ཆུང་ གྱུར་ པ་ ན།། ལྷོག་ པ་ མཁལ་ མར་ འཇུས་ པའི་ རྟགས༎
མཁལ་མའི་ ཤ་ཟོས་ཞག་གསུམ་ནས༎ གར་ཉམས་དང་བཅས་ཕ་རོལ་འགྲོ༎
གལ་ཏེ་ཤ་ལ་མ་ཟོས་ཙམ༎ མགྱོགས་པར་དེ་དག་འཆོས་པའི་ཐབས༎ གླ་རྩི་པི་
ལིང་བིག་པན་གསུམ༎ ཕུར་མོང་ཐང་གིས་ཕུལ་ལ་བཏང་།། ཉ་ཕག་ཤ་ནི་མར་

64
༄༅༎འབྲི་གུང་སྨན་རྩིས་ཕྱོགས་བསྒྲིགས།
གླུམ་
བཙོས་བླུད།། རྨེ་རུ་རྩེ་དང་ལང་ཐང་རྩེ།། བྱི་ཏང་ཀ་རྣམས་རིལ་བུར་དྲིལ༎
མར་གྱིས་གཏུམ་ལ་ཁོང་དུ་བཏང་།། འཁན་པ་འབྲུ་མར་མཛོ་ལྕི་དང་།།
དང་ཕབ་[ ཕབས] དང་སྤོས་ཀྱི་ཤུན།། ཁྱི་ཕག་བྲུན་དང་སྒོག་སྐྱ་དང་།། བྱ་
བྲུན་སྤྲུ་མ་འཁན་པ་རྣམས།། མར་དུ་བཙོས་པའི་དུག་[དུགས]ཀྱང་བྱ།།༎ རྒྱུ་
ལོང་དག་ལ་ཕོག་པའི་རྟགས།། ཕོ་བར་རི་རམ་ལང་ལོང་དང་། ཁ་སྐོམ་མིག་
ནི་འབུར་ཚུག་[ཚུགས]ལྟ།། རྒྱུ་སྨད་གཟེར་ཞིང་རྩ་ཆུ་སྡོམ། རྐང་ལག་རེངས་
ཤིང་ཉྭ་རྣམས་འགྱུར།། བ་སྤུ་གྱེན་ལོག་གྲང་འཐོར་འབྱུང་།། སྐད་མི་ཐོན་ལ་
རྔུལ་ནག་འབབ།། དེ་བཅོས་ཐབས་ནི་ཕུར་མོང་དང་། སླ་ང་ཁ་སྦྱར་འདམས་
པས་འཚེགས[ཚགས]།། དུ་བ་མ་ཤོར་བསྲེག་ཐལ་ལ།། སྲིན་སྨན་སྣ་ཚོགས་
བསྲེས་རིལ་བུ།། མར་གྱིས་དྲིལ་ལ་ཕུར་མོང་གི། གྲང་ཐང་བླུད་ཅིང་མ་གི་ཏ༎
ཆང་ལ་སྦྱར་བའང་བཏང་བར་བྱ།། ནད་འདིས་གློ་བ་བཟུང་བའི་རྟགས༎ ལུ་
བ་དཀའ་ཞིང་ལུ་དུས་གཟེར།། ལུད་པ་ཁྲག་དང་རྣག་གིས་གཏམས། ཁོལ་
བུར་ན་ཞིང་གཟེར་བ་འབྱུང་། དེ་ཡི་བཅོས་ཐབས་ཕུར་མོང་དང་།། གླ་གུལ་
གློ་བའི་སྨན་རྣམས་བསྲེ༎ ཕུར་མོང་གླ་རྩིའི་ཐང་གིས་ཕུལ།། ཚད་པ་ཆེ་ན་
གངས་ཆུ་ལ།། ག་བུར་བཏབ་པ་ཀུན་ལ་སྦྱར།། གྲང་བ་ཤས་ཆེ་བོང་བ་དང་།།
ཨ་རུ་ཛཱ་ཏི་ཀུན་ལ་སྦྱར༎ གལ་ཏེ་ཉེས་གསུམ་ཤས་ཆེ་ན།། རང་རང་གཉེན་པོ་
སྦྱར་ལ་བཏང་། ཁྲག་ཤས་ཆེ་ན་ཁྲག་དབྱུང་ཞེས༎ ཡན་ལག་བརྒྱད་པའི་རྒྱུད་
ནས་གསུངས། གཞན་ཡང་རིག་པའི་མདའ་ཡིས་བསྣུན༎ དོན་སྣོད་གང་དང་
གར་བབས་ཀྱང་།། བཤལ་གྱིས་སྦྱངས་ན་མྱུར་དུ་གསོས༎ སྐྱུགས་ན་ནད་དེ་
འཚོ་བར་དཀའ།༎ ནད་འདི་ཕོག་ན་མི་སོས་པའི༎ དོགས་ཀྱི་རྟགས་ལྔ་བཤད་
པ་ནི༎ སྐད་འགགས་པ་དང་རོ་སྟོད་དགྱེ། འདར་ཞིང་སྐྱིགས་བུ་འབྱུང་བ་
དང་ སྣ་གཉེར་བ་དང་ན་ལ་ཁད། རྩ་ལམ་ཆུ་ལམ་ཁྲག་འབབ་ན།། སྔོན་
ལས་སྨོན་ལམ་འཕྲལ་རྐྱེན་དག། ཡིན་ཡང་གཤིན་རྗེས་ཁྲིད་ཟིན་པས། སངས་
རྒྱས་སྨན་པའི་རྒྱལ་པོས་ཀྱང་།
འཚོ་བའི་འཕྲིན་ལས་དུས་དེར་མེད༎ དོགས་

༄༅།།རིམས་བཅོས་གུད་དུ་བཀོལ་བ་རིན་ཆེན་སྲོག་གི་ཞགས་པ།
65
ཀྱི་རྟགས་ལྔ་མ་ཚངས་[ ཚང] ན། རྩ་ཆུ་མི་བདེ་ཟུག་ཆེ་ཞིང་། ཟུངས་ཟད་
འཆི་རྟགས་འགའ་ཚང་ཡང་། སོས་པ་སྲིད་པ་སྨན་པ་ཡིས༎ སོས་དང་མི་སོས་
ཡིད་གཉིས་པའི། ཁ་ དམར་ སྦྲུལ་ གྱི་ ལྕེ་ ལྟར་ གདགས།། – གལ་ ཏེ་ སོས་ པའི་
གདེངས་ཐོབ་ན༎ ཀུན་ལ་བསྒྲག་ཅིང་མཁས་ཁྱད་ཐོན༎ མི་སོས་པ་རུ་ཤེས་པ་
ན༎ ཟོལ་གྱིས་ གནས་ གཞན་ བགྲོད་པར་བྱོས། འདི་ ལྟའི་ ནག་ པོ་ གསུམ་
བསྒྲིལ་གྱི། དགོས་[སྒོས]ཀྱི་འཆོས་ཐབས་ཟབ་མོ་འདི། སྨན་དཔྱད་ཡན་
ལག་བརྒྱད་པ་དང་། མན་ངག་རྒྱུད་དང་བདུད་རྩིའི་བུམ།༎ ཤོག་དྲིལ་བཀའ་
བཀོལ་[ཁོལ]ལ་སོགས་ནས༎ ལེགས་པར་བསྡུས་ཤིང་ལག་ལེན་དང་།། མྱོང་
གྲུབ་མཐོང་ བརྒྱུད་ཀྱིས་བརྒྱན་ཏེ།། གོ་སླ་འཁྱེར་ [ ཁྱེར ] བདེ་ བཀོད་ པ་ ནི༎
སངས་རྒྱས་ སྨན་ པའི་ རྒྱལ་ པོ་དང་།། སྨན་པ་ དགེ་འདུན་ གསང་ བའི་བུའི༎
རིག་གནས་ཇི་སྙེད་འདོམ་མཛད་པ།༎ གོང་སྨན་དཀོན་མཆོག་རྒྱལ་མཚན་གྱིས༎
དྲིན་ལས་ ཐོབ་པའི་རིགས་བྱེད་པོ།༎ དགེ་སློང་ཆོས་ཀྱི་གྲགས་པ་ཡིས༎ ཟླ་
དགོན་ཀུན་ དགའ་ ཚལ་ གྱི་ དབུས། རྣམ་ གནོན་ ཚུལ་ ཁྲིམས་ ཡང་ ཐོག་ ཏུ༎
བྲིས་པའི་དགེ་བས་འགྲོ་བ་རྣམས།། མ་རིག་གཉིད་དང་ཟུག་རྔུ་ལས༎ གྲོལ་ཏེ་
སངས་རྒྱས་མྱུར་ཐོབ་ཤོག། མངྒལཾ༎ །།

66